Ontspan by La Bella Vita Studios - Mooi Troues
As jy beplan om jou groot dag in die Stellenbosch, Paarl of Franschhoek area te hou, het ons die verblyf kwessie sommer maklik vir jou uitgesorteer. Lees ons artikel oor La Bella Vita Studios.
Hulle het 'n groot verskeidenheid studio's. Jy kan letterlik kies en keur oor watter studio jy wil gebruik. Byvoorbeeld saam jou vriendinne wil kuier na jou hennepartytjie, kombuis-tee of klaar maak en aantrek vir jou groot dag. Daar is selfs studio's wat die manne kan kies! Ekstra bonus punt is dat die studio's ongelooflik mooi versier is. Dit sal dus sorg vir asemrowende mooi foto's.
In Oktober 2017 het die stigters en eienaars Lise Liebenberg & Jadrick Coetzee hul eerste ontwerper studio oopgemaak. Hierdie studio word vandag nig herken as Misty Forest. Daar is tans uniek ontwerper studio's – Misty Forest, Rhino, Blush, Mare, Haven, Hush & Simply Serene. Daar sal teen November 2018 nog twee studio's bykom wat dit dan 'n totaal van 10 sal maak. Ons het die in die Ebony studio oornag.
Die studio's is semi-selfsorg. Wie wil nou kos voorberei as jy kom om te ontspan of besig is met trou reëlings? Sentraal geleë naby spog restaurante en wynplase, is die keuse groot. Die personeel help graag met besprekings en verwysings afhangende van die gaste se voorkeure. Jy kan formeel of informeel vir jou eet ervaring kies.
Jy kan die landgoed gaan verken te voet of per fiets om bietjie stoom af te blaas as die stres te erg raak. Vir die voël-kykers is daar ongelooflike baie spesies om na te soek in die boomryke area. Die manne kan selfs visvang in een van die klein dammetjies, of hulle kan kajak roei! In die Somer maande kan gaste lekker ontspan langs die swembad en in die Winter is die gas kaggel in elke Studio ideaal. Vir die gene wat eerder in die studio wil ontspan kan jy lekker boek lees, glas wyn drink en net die ongelooflike omgewing in neem het elke studio 'n ruim Balkon. Elke Studio het leesboeke wat pas by die tema van die kamer. Die studio's is op dieselfde perseel as die Santé Wellness Retreat & Spa wat dit baie gemaklik maak om gepamperlang te word met jou gunsteling behandeling.
Ontwerp van die studio's
Wat dié studio's so spesiaal maak is dat elkeen uniek ontwerp is deur ontwerper Elsje Schonken. Elsje het elke studio kontemporêr ontwerp wat onverwagte vreugde skep vir almal wat hulle ervaar. Ons weet sommer as jy eers in een studio gebly het, dat jy elke ander studio sal wil ervaar. Daar is ongelooflike fyn kenmerke in elke studio se ontwerp geplaas. Jy sal na jou asem snak met die aandag aan die kleinste detail. Die breekware van elke studio verskil ook om in te pas by die tema van die Studio. Ebony sal swart wees, Blush pienk, ens.
Vir Mooi Leefstyl se lesers wat ons goed ken, sal weet honde is baie naby aan ons hart. Ons het in die Ebony Studio gebly. Swart gaan nooit uit die mode nie. Hierdie Studio is dominant, elegant en modern. 3.5% van Ebony Studio se jaarlikse profyt word geskenk aan The guide dog association.
Mare Studio: Inspirasie getrek van die pragtige perde by Pete's Adventure Farm met hul vloeiende maanhare en aardse teksture en kleure. Die Studio is ideaal vir diereliefhebbers. 3.5% van Mare Studio se jaarlikse profyt word geskenk aan The Cart horse association
Geniet 'n luukse bad
La Bella Vita Studios maak gebruik van behandelde boorgat water. Die gaste is welkom om 'n heerlike lang bad te vat.